CELEX: 62018TN0592
Language: fi
Date: 2018-09-28 00:00:00
Title: Asia T-592/18: Kanne 28.9.2018 – Wywiał-Prząda v. komissio

26.11.2018   
            
            
               FI
            
            
               Euroopan unionin virallinen lehti
            
            
               C 427/98
            
         
      Kanne 28.9.2018 – Wywiał-Prząda v. komissio
      (Asia T-592/18)
      (2018/C 427/129)
      Oikeudenkäyntikieli: ranska
      
         Asianosaiset
      
      
         Kantaja: Katarzyna Wywiał-Prząda (Wezembeek-Oppem, Belgia) (edustajat: asianajajat S. Orlandi ja T. Martin)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      toteamaan, että
      
                  —
               
               
                  päätös, joka tehtiin 23.11.2017 ja jolla kantajalta evättiin ulkomaankorvaus, kumotaan
               
            
                  —
               
               
                  Euroopan komissio velvoitetaan korvaamaan oikeudenkäyntikulut
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen, pääasiallinen kanneperuste, joka perustuu Euroopan unionin virkamiehiin sovellettavien henkilöstösääntöjen liitteessä VII olevan 4 artiklan 1 kohdan a alakohdan, sellaisena kuin sitä on tulkittu 21.6.2007 annetussa tuomiossa komissio v. Hosman-Chevalier (C-424/05 P, EU:C:2007:367), rikkomiseen, koska ajanjakso, jona kantaja oleskeli Belgiassa viitejakson aikana diplomaattikomennuksen johdosta, on verrattavissa tilanteeseen, joka ”aiheutuu toiselle valtiolle tai kansainväliselle organisaatiolle suoritetuista palveluksista”.
               
            
                  2)
               
               
                  Toinen, toissijainen kanneperuste, joka esitetään siinä tapauksessa että tätä ajanjaksoa ei voitaisi tehdä tyhjäksi, ja jonka mukaan Euroopan unionin virkamiehiin sovellettavien henkilöstösääntöjen liitteessä VII olevan 4 artiklan 1 kohdan a alakohtaa on rikottu, sillä on joka tapauksessa katsottava, että kyseisenä ajanjaksona kantajalla ei ollut tarkoitusta liittää Belgiassa oleskeluunsa, joka oli kiinteästi sidoksissa hänen aviomiehensä diplomaattisiin tehtäviin, sellaista pysyvyyttä, joka on oleellinen vakituista asuinpaikkaa arvioitaessa.